อินโดฯ ระทึก! แผ่นดินไหวเกาะสุมาตรา 6.2 ริกเตอร์ ยังไม่พบคนเจ็บ-เสียชีวิต
ด่วน! เกิดแผ่นดินไหวขนาด 6.2 ริกเตอร์ ที่เกาะสุมาตรา อินโดนีเซีย เบื้องต้นยังไม่มีรายงานความเสียหายและผู้บาดเจ็บ-เสียชีวิต
ด่วน! เกิดแผ่นดินไหวขนาด 6.2 ริกเตอร์ ที่เกาะสุมาตรา อินโดนีเซีย เบื้องต้นยังไม่มีรายงานความเสียหายและผู้บาดเจ็บ-เสียชีวิต
7 ม.ค. 2563

ผู้สื่อข่าวรายงานว่า วันนี้ (7 ม.ค.63) กรมอุตุนิยมวิทยา ได้ออกประกาศเรื่อง แผ่นดินไหวที่ Northern Sumatra อินโดนีเซีย ว่า เมื่อเวลา 13.05 น. ได้เกิดแผ่นดินไหวขนาด 6.2 ความลึก 10 กิโลเมตร โดยจุดศูนย์กลางอยู่บริเวณทางตอนเหนือของเกาะสุมาตรา อินโดนีเซีย ที่ละติจูด 2.40 องศาเหนือ ลองจิจูด 96.35 องศาตะวันออก ห่าง อ.เมือง จ.สตูล ประมาณ 629 กิโลเมตร ทั้งนี้ ไม่ส่งผลกระทบต่อประเทศไทย
ด้านสำนักเฝ้าระวังแผ่นดินไหวของอินโดนีเซีย ได้แจ้งผ่านทวิตเตอร์ว่า เหตุการณ์แผ่นดินไหว ไม่ก่อให้เกิดคลื่นยักษ์ หรือสึนามิแต่อย่างใด โดยเบื้องต้นยังไม่มีรายงานความเสียหาย รวมทั้งผู้บาดเจ็บหรือเสียชีวิตจากเหตุแผ่นดินไหวครั้งนี้.
อย่างไรก็ตาม หากมีรายละเอียดเพิ่มเติมจะแจ้งให้ทราบโดยด่วนต่อไป